Gomirje, 22. kolovoza 2020.g.

**OBJAVA ZA MEDIJE**

**U SUSJEDSTVU GOMIRJE EPK ODRŽAN**

***GOMIRJE HARMONIKA MUNDIJAL 2020.***

 **U susjedstvu Gomirje, jednom od 27 susjedstava Europske prijestolnice kulture, tijekom petka i subote održan je *Gomirje Harmonika Mundijal 2020,* međunarodni festival harmonike.**

**Tijekom dva dana, osim brojnih zainteresiranih mještana Gomirja, u programu su uživali i mnogi njihovi gosti.**

Prvog dana Gomirje Harmonika Mundijala 2020 održana je majstorska radionica maestra **Marka Hatlaka**, istaknutog slovenskog harmonikaša u Domu kulture u Gomirju, gdje su sudionici, mahom djeca koja nemaju formalno glazbeno obrazovanje, od istaknutog stručnjaka imala prilike naučiti osnove sviranja ovog instrumenta, koji je potvrdio bogato kulturno nasljeđe susjedstva Gomirje u Gorskom kotaru, postavljajući ga u širi kontekst europske i svjetske glazbene scene kojim se preko harmonike predstavljaju različite kulture i glazbeni izričaji.

Osim toga,u Domu kulture u Gomirju kroz video prezentciju održano je predstavljanje europskog susjedstva, organizacije **GreenWise People iz Velike Britanije,** koja će u cjelogodišnji program susjedstva Gomirje, čim to epidemiološka situacija bude dozvoljavala, unijeti još jedan sadržaj – **Šumsku školu za djecu i odrasle**, kako bi stanovnike još više zbližili i upoznali s prirodom te odvikli od malih ekrana. Predstavljanje europskog susjedstva bit će održano kroz prezentaciju, a posjet europskih susjeda Gomirju odgođen je do daljnjeg.

Na samom svečanom otvorenju Gomirje Harmonika Mundijala 2020 u petak predvečer u dvorištu najzapadnijeg manastira srpske pravoslavne crkve u Europi u čijem je sklopu i crkva sv. Jovana Preteče, okupljenima su se obratilizamjenica gradonačelnikaGrada Vrbovskog **Anđelka Mamula**, direktorica RIJEKE 2020 **Irena Kregar Šegota**, predstavnica tima susjedstva Gomirje **Nikolina Kosanović**, zamjenik riječkog gradonačelnika **Marko Filipović** te zamjenik županaPrimorsko-goranske županije **Petar Mamula**, koji je ujedno također član tima susjedstva Gomirje EPK.

Iz ruku susjedstva Kuti tom je prilikom Gomirju predana i vremenska kapsula 27 susjedstava koja će se po završetku svih programa, s porukama susjedstava, pohraniti na 100 godina.
Veliko oduševljenje okupljenih u prekrasnom dvorištu manastira izazvao je *Koncert za harmoniku* **Marka Hatlaka** (SLO), uz uvodni nastup mlade **Marte Beljan** (HR). Izvođači su s pozornice ispraćeni velikim pljeskom, a dobra atmosfera garantirala je odličan provod I drugog dana festivala, koji je održan u subotu na nogometnomm igralištu u Gomirju.

Tamo je održan program*Heligonke u gostima* **udruge „Glazbeni susreti Gorskog kotara“**, gdje je u najboljem svjetlu predstavljena heligonka – harmonika koja je neizostavni dio kulturnog identiteta i tradicije Gorskog kotara.

Na istom je mjestu večer nastavljena koncertom Harmonika Mundijal Kvinteta 2020, pod vodstvom maestra **Zorana Majstorovića** na gitari i oudu,u kojem su zasvirali Venelin Mehić na harmonici, Robert Mikuljan na trubi, Bojan Skočilić na bas gitari i Rajko Ergić na bubnjevima.
Nastup **Giampaolo Mrach Trija (IT/HR)** u zadnji je tren otkazan zbog aktualne situacije vezane uz pandemiju korona virusa.

Gomirje Harmonika Mundijal 2020 završio je nastupom **Bojan Banda**, uz koje se plesalo do kasno navečer.

Nositelj inicijative susjedstva Gomirje je udruga ***Gomirje u srcu 1599***,a partneri u provedbi programa su **Manastir i crkva sv. Jovana Preteče** te **Nogometni klub Gomirje**.
Posebne zahvale za realizaciju manifestacije idu **SKD-u Prosvjeta Pododborima Gomirje i Moravice**, **Primorsko-goranskoj županiji**, **Gradu Vrbovskom** te svim **mještanima Gomirja**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42